

**EGYÜTTMŰKÖDÉSI MEGÁLLAPODÁS**

szakmai gyakorlati képzési feladatok ellátására

*(költségvetési szerv esetén)*

*amely létrejött, egyrészről a*

**Szent István Egyetem**

|  |  |
| --- | --- |
| Székhely: | 2100 Gödöllő, Páter Károly utca 1. |
| Elérhetőség (telefon, e-mail): | +36 (28) 522-000 |
| Adószám: | 15329767-2-13 |
| Statisztikai számjel: | 15329767 8542 312 13 |
| Intézményi azonosító: | FI 69207 |
| Képviselő: | Dr. Tőzsér János rektor  Magyar Ferenc kancellár |
| Kapcsolattartó (telefon, e-mail): |  |
|  |  |

továbbiakban: *Egyetem,*

*másrészről a(z)*

|  |  |  |
| --- | --- | --- |
| **Együttműködő Partner:** |  | |
| Típusa (csak a megfelelőt legyenek szívesek bennhagyni): | a) felsőoktatási intézmény | b) köznevelési intézmény |
|  | c) diákotthon (felsőoktatási) | d) közigazgatási szerv |
|  | e) kutatóintézet | f) köztestület |
|  | g) egészségügyi intézmény  i) közművelődési intézmény | h) közgyűjteményi intézmény  j) egyéb költségvetési szerv |
|  | k) egyház/egyházi jogi személy | l) alapítvány |
|  | m) egyesület | n) gazdálkodó szervezet |
|  | o) egyéni vállalkozó | p) szövetkezet |
|  | q) egyéb (kérjük megadni): |  |
| Székhely: |  | |
| Elérhetőség (telefon, e-mail): |  | |
| Adószám: |  | |
| Statisztikai számjel:  Nyilvántartási szám: |  | |
| Képviselő: |  | |
| Kapcsolattartó (telefon, e-mail): |  | |
|  |  | |

a továbbiakban: *Együttműködő Partner*

között.

***1. Az Együttműködési Megállapodás tárgya:***

Az Együttműködő Partner a nemzeti felsőoktatásról szóló 2011. évi CCIV. törvény, valamint a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Korm. rendelet értelmében az Egyetem hallgatói számára szakmai gyakorlati képzést szervez.

***2. Az Együttműködési Megállapodás célja:***

Az Egyetem hallgatói számára szakmai gyakorlat biztosítása. A szakmai gyakorlat célja a szakképzettségnek megfelelő munkahelyen, munkakörben az elméleti és gyakorlati ismeretek összekapcsolása, a szakma gyakorlásához szükséges munkavállalói kompetenciák munkafolyamatokban történő fejlesztése, az anyag-eszköz-technológia ismeretek és gyakorlati jártasságok, valamint a munkafolyamatokban a személyi kapcsolatok és együttműködés, feladatmegoldásokban az értékelő és önértékelő magatartás, az innovációs készség fejlesztése.

***3. A szakmai gyakorlat helyszíne, időtartama:***

A szakmai gyakorlat az Együttműködő Partner telephelyein zajlik, szakembereinek irányításával.

A szakmai gyakorlat időtartama legfeljebb az adott szak tantervében előírt időtartam.

A szakmai gyakorlat kezdő és befejező időpontját, esetleges szakaszait (azok kezdő és befejező időpontját), a szakmai gyakorlóhelyen, a gyakorlaton részt vevő hallgatók szakonként, felsőoktatási szakképzésenként, munkarendenként meghatározott létszámát, valamint a szakmai teljesítésért felelős kar adatait jelen Együttműködési Megállapodás 1. számú melléklete (szemeszterenként megújítva) tartalmazza.

Az 1. számú melléklet vonatkozásában, az Egyetem részéről a szakmai teljesítésért felelős kar dékánja jogosult aláírásra.

***4. A hallgatói megállapodás és a díjazás nélküli munkavégzés:***

Tekintettel arra, hogy Együttműködő Partner költségvetési szerv, Felek   
megállapodnak abban, hogy az Nftv. 44. § (3a) bekezdése alapján a szakmai   
gyakorlatra hallgatói munkaszerződés és díjazás nélkül kerül sor, azzal, hogy a hallgatóval a 230/2012. (VIII. 28.) Korm. rendelet 18/B. §-a szerinti minimális tartalommal hallgatói megállapodást kell kötni. Ezen felül a hallgatót megilletik mindazon jogok, amelyeket a Munka Törvénykönyve (2012. évi I. törvény) biztosít a munkavállalók részére.

***5. Az Együttműködési Megállapodás végrehajtásának koordinálásában***

az Egyetem intézményi felelőse: …………………………………………………………

az Együttműködő Partner szakmai felelőse: ………………………………………………

Jelen Megállapodásban megfogalmazott feladatok megvalósításában a kijelölt képviselők járnak el, de a Megállapodás módosítására, felmondására csak az azt aláíró intézményi képviselők jogosultak.

***6. Az Egyetem kötelezettségei:***

1. a hallgatók teljes képzéséért fennálló felelőssége körében a szakmai gyakorlóhellyel a szakmai gyakorlat megszervezése;
2. a szakmai gyakorlóhely számára a szakmai gyakorlathoz szükséges adatok, információk megküldése;
3. a szakmai készségek, képességek komplex fejlesztési folyamatában a szakmai gyakorlóhely értékelése alapján a gyakorlati kompetenciák értékelése;
4. együttműködés a gyakorlat során felmerülő problémák megoldásában.

***7. Az Együttműködő Partner kötelezettségei:***

1. hallgatói megállapodás megkötése a hallgatóval;
2. a hallgató tanulmányainak megfelelő szakterületen történő foglalkoztatása;
3. a szakmai gyakorlat folytatásához szükséges hely, eszköz, védőfelszerelés biztosítása;
4. a szakmai gyakorlati tevékenység szakmai felügyelete, irányítása;
5. a hallgató elsajátított szakmai tudásának, kompetenciájának írásbeli értékelése;
6. az Oktatási Hivatal által nyilvántartott adataiban bekövetkezett változásnak az Egyetem felé törvényi kötelezettsége teljesítése érdekében történő, a változást követő harminc napon belüli jelzése.

Együttműködő partner kijelenti, hogy jelen megállapodás keretében gyakorlati időszakonként, legfeljebb ……… hallgató számára biztosítja a szakmai gyakorlati képzést.

***8. Hallgatói munkavégzés szabályai:***

A hallgatói megállapodás alapján munkát végző hallgató foglalkoztatása során:

a) éjszakai munka, valamint rendkívüli munkaidő nem rendelhető el;

b) a hallgató napi munkaideje nem haladhatja meg a nyolc órát, munkaidőkeret alkalmazása esetén legfeljebb egy heti munkaidőkeretet lehet elrendelni;

c) a hallgató számára legalább tizenkét óra tartalmú napi pihenőidőt kell biztosítani;

d) próbaidő nem köthető ki;

e) a Munka Törvénykönyve 105. § (2) bekezdésében és 106. § (3) bekezdésében foglaltak nem alkalmazhatóak.

***9. Az Együttműködési megállapodás időtartama:***

Jelen Megállapodást a Felek határozatlan időre kötik. A Megállapodás a Felek aláírásával lép hatályba.

***10. Az Együttműködési megállapodás módosítása, megszűnése:***

A Megállapodás a Felek egyetértésével módosítható.

Jelen megállapodás megszűnik:

* 1. az Egyetem jogutód nélküli megszűnésével,
  2. az Együttműködő Partner jogutód nélküli megszűnésével,
  3. közös megegyezéssel,
  4. bármelyik fél felmondásával.

A Megállapodást bármelyik Fél jogosult írásban, harminc napos felmondási idővel felmondani.

A Megállapodás megszűnik, amennyiben a szakmai gyakorlóhelyet az országos gazdasági kamara törli a nyilvántartásából. Erről Együttműködő Partnernek az Egyetemet értesítenie kell.

***11.*** A Felek rögzítik, hogy a jelen szerződésben nem szabályozott kérdésekben

1. a nemzeti felsőoktatásról szóló 2011. évi CCIV. törvény,
2. a nemzeti felsőoktatásról szóló 2011. évi CCIV. törvény egyes rendelkezéseinek végrehajtásáról szóló 87/2015. (IV.9.) Korm. rendelet,
3. a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII.28.) Korm. rendelet,
4. a szakképzési hozzájárulásról és a képzés fejlesztésének támogatásáról szóló 2011. évi CLV. törvény,
5. a gyakorlati képzés költségének a szakképzési hozzájárulás terhére történő elszámolásánál figyelembe vehető képzési normatívák mértékéről és a csökkentő tétel számításáról szóló 280/2011.(XII.20.) Korm. rendelet,
6. a munkatörvénykönyvéről szóló 2012. évi I. törvény, valamint
7. a polgári törvénykönyvről szóló 2013. évi V. törvény

rendelkezései az irányadóak.

Gödöllő - ……………….., 20....... év …………………. hó ……… nap.

Egyetem részéről: Együttműködő Partner részéről:

ph. ph.

………………………………………………. …………………………………………… Dr. Tőzsér János rektor

……………………………………………….

Magyar Ferenc kancellár

1. sz. Melléklet



**EGYÜTTMŰKÖDÉSI MEGÁLLAPODÁS**

szakmai gyakorlati képzési feladatok ellátására

**Adatok:**

|  |  |
| --- | --- |
| Az Egyetem szakmai teljesítésért felelős szervezeti egysége: |  |
| Elérhetőség: |  |
| Képviselője: |  |
| Kapcsolattartó (telefon, e-mail): |  |
|  |  |
| Együttműködő partner: |  |
| Székhely: |  |
| Adószám: |  |
| Statisztikai számjel: |  |
| Cégjegyzék/Nyilvántartási szám: |  |
| Kapcsolattartó: |  |
| Telephely: |  |

**Szakmai gyakorlaton részt vevő hallgató(k):**

|  |  |  |  |  |  |
| --- | --- | --- | --- | --- | --- |
| ***Ssz.*** | ***Név***  ***(NEPTUN kód)*** | ***Szak / FSZ*** | ***Munkarend (nappali, levelező)*** | ***Gyakorlati időszak*** | |
| ***kezdete*** | ***vége*** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

Egyetem részéről: Együttműködő partner részéről:

ph. ph.

………………………………………………. ……………………………………………

Dékán